Complete the following phrase:  A
Téli háborúban, a szovjet–finn háborúban, finn felhívásra Békássy Vilmos és Pirity Mátyás tartalékos repülőtisztek önkéntesnek jelentkeztek. 1939. december16-án léptek a "Finn Légierők" szolgálatába, és a 26. vadászszázad állományába vezényelték őket. A század a 2. repülőezredhez tartozott, melynek kiegészítő parancsnoksága a Hämeenlinna melletti Prolában volt. Megérkezésükkor szerződést írtak alá, melyben hat hónapi szolgálatra kötelezték magukat, vagy ha a háború előbb érne véget, akkor a háború végéig teljesítenek szolgálatot. Békássynak zászlósi, Piritynek hadnagyi rangot ismertek el. A vadásziskolán átképzésen vettek részt. Pirity 1940. február 15. és 1940. március 13. között a FA-1 lajstromjelű Fiat G.50 típusú repülőgépével 22 harci bevetést teljesített, ezek egyike során egy szovjet bombázó repülőgépet megrongált. 1940. március 24-én Mannerheim tábornagy 38. számú napiparancsában köszönte meg a külföldi önkéntesek Finnország védelmében kifejtett önfeláldozó harcát.